**PÁLYÁZATI KIÍRÁS I.**

**Budakeszi Város Önkormányzata a Képviselő-testület 149/2019. (IV.25.) számú határozatával a pedagógusoknak pályázatot hirdet „Budakeszi Oktatásáért” 2019/2020. tanévre címmel**

1. **A pályázat célja:**

Ösztönözze a minőségi nevelési-pedagógiai programok megjelenését, innovatív nevelési és oktatási módszerek elterjedését, minőségi változás elérését a Budakeszi iskolákban.

1. **A pályázat benyújtására jogosultak:**

* Széchenyi István Általános Iskola
* Nagy Sándor József Gimnázium
* Prohászka Ottokár Katolikus Gimnázium
* Czövek Erna Alapfokú Művészeti Intézmény
* Mezei Mária Alapfokú Művészeti Intézmény

pedagógusai, akik innovatív és minőségi pedagógia gyakorlatot dolgoznak ki és valósítanak meg a mindennapokban.

**3.) A pályázat tárgya:**

Minőségi, nevelési, fejlesztési program kidolgozása és megvalósítása.

A pályázatban részletesen be kell mutatni:

- az új innovatív pedagógiai gyakorlat elméleti megalapozottságát,

- módszertanát,

- eszközrendszerét,

- a fejlesztés remélt eredményeit,

- a tudásmegosztás további lépéseit.

Vállalni kell:

* a 2019/2020. teljes tanévben az adott budakeszi intézménnyel fenntartja jogviszonyát,
* a tanulmányi idő alatt havonta egy nyílt óra tartását,
* a II. félévben, a félév vége felé 1 nyílt szakmai nap tartását (melyben bemutatja az órára való felkészülést, az alkalmazott módszertant, az ezzel kapcsolatos tapasztalatait, és a felhasznált anyagokat) a szakmai zsűri, az önkormányzat, és a szülői szervezetek delegáltjainak, tanár kollégáinak,
* a sikeres program végén összefoglaló jelentés készítését.

**4.) Bírálati szempontok:**

1. Eredetiség (innováció): új fejlesztés (3) újszerű alkalmazás (2) egyszerű alkalmazás (1) egyik sem (0)

2. Kooperáció/hálózatosodás: diákokkal együtt (3) más tanárokkal együtt (2) egyéni (1) egyik sem (0)

3. Terepe I.: iskolai szint (3) osztályszint (2) csoport (1) egyik sem (0)

4. Terepe II.: tanóra (3) szakkör/sportkör (2) egyéb (1) egyik sem (0)

5. Sokszorosíthatóság: jó (2) átlagos (1) semmilyen (0)

6. IKT használat: produktív alkalmazás (2) egyszerű alkalmazás (1) semmilyen (0)

7. Nyelvezet szakszerűsége: szakszerű (2) átlagos (1) átlag alatti (0)

**5.) A támogatás mértéke, időtartama, a támogatásban részesíthető pedagógusok száma:**

A nyertes pedagógusok havonta bruttó 75.000-Ft pályázati támogatásban részesülnek programjukért.

A támogatás időtartama: 2019. szeptember – 2020. június

A támogatásban részesíthető pedagógusok száma: 3 fő.

**6.) A pályázat benyújtásának módja, beérkezésének határideje:**

Email-en a [pm.titkar@budakeszi.hu](mailto:pm.titkar@budakeszi.hu) email címre és Postai úton, vagy személyesen zárt borítékban.

Cím: Budakeszi Város Önkormányzata

dr. Csutoráné dr. Győri Ottilia polgármester

2092 Budakeszi, Fő utca 179.

Kérjük az email tárgyában és a borítékon feltüntetni: „Budakeszi Oktatásáért” pedagógus pályázat.

Beérkezési határidő: 2019. szeptember 5. 12 óra

A határidő lejárta után hiánypótlásra, módosítására nincs lehetőség.

**7.) A pályázat kötelező tartalmi elemei:**

* szakmai önéletrajz,
* minimum egy szakmai ajánlás,
* kitöltött adatlap (1. számú melléklet szerint),

**8.) Érvénytelenségi okok:**

Érvénytelen az a pályázat, amely nem felel meg a megadott tartalmi és formai követelményeknek.

**9.) A pályázatok elbírálásával és a döntéssel kapcsolatos tudnivalók:**

A pályázatokat szakmai zsűri bírálja el, akik szeptember 5. és 20. között a pályázó tanóráit is látogathatják. A beérkezett pályázatok tartalma szerint az elbírálásba szakértő is bevonható.

Az elbírálás határideje: 2019. szeptember 20.

A kiíró fenntartja a pályázat eredménytelenné nyilvánításának jogát.

A nyertes pályázókkal az Alapítvány támogatási szerződést köt.

**10.) Kapcsolattartó:**

A pályázatok benyújtásával, tartalmával kapcsolatban további információt Bakács Bernadett alpolgármester nyújt. Telefonszám: 30/951-3368.

ADATLAP

1.) Mutassa be az alkalmazni kívánt pedagógiai gyakorlat szükségességét, megalapozottságát, elméleti hátterét.

(Minimum 1000, Maximum 2000 karakter szóköz nélkül)

2.) Mutassa be példákkal a módszertani eszközöket, melyeket az órákon alkalmaz.

(Minimum 1000, Maximum 2000 karakter szóköz nélkül)

3.) Mutassa be a fejlesztés várható eredményeit.

(Minimum 1000, Maximum 2000 karakter szóköz nélkül)

4.) Alkosson ütemtervet a nyílt órák, és a nyílt szakmai nap időpontjának megjelölésével.

5.) Az Ön által használt módszer ismertetése, átültetése az iskolai gyakorlatba.

(Max. 1000 karakter szóköz nélkül.)

**PÁLYÁZATI KIÍRÁS II.**

**Budakeszi Város Önkormányzata a Képviselő-testület …/2019. (IV.25.) számú határozatával pályázatot hirdet tanulók részére „Budakeszi Oktatásáért” 2019/2020. tanévre címmel**

1. **A pályázat célja:**

Ösztönözze a Budakeszi általános, illetve középiskolás tanulókat a kiemelkedő iskolai tanulmányok és eredményes tanulmányi, zenei, vagy sport sikerek elérésére.

1. **A pályázat benyújtására jogosultak:**

* Széchenyi István Általános Iskola
* Nagy Sándor József Gimnázium
* Prohászka Ottokár Katolikus Gimnázium

tanulói 2. osztálytól, akiknek a tanulmányi átlaga 4,5 felett van, és eredményesen szerepeltek 2018/2019. tanévben tanulmányi, zenei, vagy sportversenyen.

**3.) A pályázathoz csatolni kell:**

* Önéletrajzot (név, cím, iskola, osztály, hobby),
* 2018/2019. tanév végi bizonyítvány másolatát,
* Igazgatói ajánlást,
* Szülői beleegyező nyilatkozatot,
* A tanulmányi, zenei, vagy sporteredmény dokumentumát (pl: oklevelét) és a verseny bemutatását (pl.: kiírást).

**4.) Az ösztöndíj mértéke, időtartama, a támogatásban részesíthető tanulók száma:**

Az ösztöndíj mértéke az ötödik osztályig 5.000 Ft/hó, nyolcadik osztályig 10.000 Ft/hó, 12-13. osztályig 15.000 Ft/hó

A támogatás időtartama: 2019. szeptember – 2020. június

A támogatásban részesíthető tanulók száma: 6 fő.

**5.) A pályázat benyújtásának módja, beérkezésének határideje:**

Postai úton, vagy személyesen zárt borítékban.

Cím: Budakeszi Város Önkormányzata

dr. Csutoráné dr. Győri Ottilia polgármester

2092 Budakeszi, Fő utca 179.

Kérjük a borítékon feltüntetni: „Budakeszi Oktatásáért” tanulói pályázat.

Beérkezési határidő: 2019. szeptember 5. 12 óra

A határidő lejárta után hiánypótlásra, módosítására nincs lehetőség.

**6.) Érvénytelenségi okok:**

Érvénytelen az a pályázat, amely nem felel meg a megadott tartalmi és formai követelményeknek.

**7.) A pályázatok elbírálásával és a döntéssel kapcsolatos tudnivalók:**

A pályázatok elbírálásáról szakmai zsűri dönt. A beérkezett pályázatok tartalma szerint az elbírálásba szakértő is bevonható.

Az elbírálás határideje: 2019. szeptember 20.

A kiíró fenntartja a pályázat eredménytelenné nyilvánításának jogát.

A nyertes pályázók törvényes képviselőjével az Alapítvány támogatási szerződést köt.

**8.) Kapcsolattartó:**

A pályázatok benyújtásával, tartalmával kapcsolatban további információt Bakács Bernadett alpolgármester nyújt. Telefonszám: 30/951-3368.